laion/Wikipedia-Exotic huggingface dataset:
ליאור ליפשיץ

ליאור ליפשיץ (נולד ב-22 בדצמבר 1984 בעומר) הוא כדורסלן עבר ישראלי ששיחק בעמדת הרכז בליגת העל, בליגה הלאומית ובליגה האוקראינית ומשמש כיום כמאמן מנטלי במחלקות הנוער של מכבי ראשון לציון ושל הפועל גבעתיים. גובהו 1.78 מטר. למד בגימנסיה הריאלית בראשון לציון. ליפשיץ החל לשחק כדורסל בגיל 6 בקבוצת הפועל עומר, עימה זכה באליפות הקטסל בעונת 1995/1996. בשנת 1998 עבר לקבוצת הנערים של בית"ר באר שבע, עימה סיים את העונה במקום השני בליגה. בשנים 1999–2002 שיחק בקבוצת הנוער של מכבי ראשון לציון, וב-24 במרץ 2002 ערך את הופעת הבכורה בקבוצה הבוגרת, בה שיחק ארבע עונות, כשבאחד המשחקים של קבוצתו קלע 13 נקודות בתוך שתי דקות וחצי. את עונת 2005/2006 החל ליפשיץ במכבי פתח תקווה מהליגה הלאומית ולאחר שהצטיין בשני משחקיה במסגרת רבע גמר גביע המדינה נגד הפועל גליל עליון הוא עבר לגליל במהלך העונה. בגליל שיחק 18 משחקים וקלע 6.6 נקודות בממוצע למשחק. בספטמבר 2006 חתם בעירוני אשקלון, עימה זכה בגביע ווינר אך לא הפגין יכולת משכנעת וקלע רק 4.4 נקודות בממוצע למשחק. בעונת 2007/2008 שיחק ליפשיץ במכבי גבעת שמואל מהליגה הלאומית, בה הפגין יכולת טובה והוביל אותה לעלייה לליגת העל עם ממוצעים של 11.4 נקודות ו-6.3 אסיסטים למשחק. כמו כן, הוא נבחר בעונה זו לחמישיית העונה בליגה. במאי 2008 חתם ליפשיץ בבי.סי. אודסה האוקראינית, אך לא היה מרוצה מהיחס שקיבל ממאמן הקבוצה ויטאלי לבדינצב וחזר לארץ. לקראת תחילת העונה חתם בהפועל חולון, בה הפך לרכז המוביל ולשחקן חמישייה קבוע והוביל אותה לזכייה בגביע המדינה ולרבע גמר הפלייאוף. על אף שקלע רק 4.4 נקודות בממוצע למשחק ליפשיץ היה גורם משמעותי בהצלחתה של חולון באותה העונה. משחק השיא שלו בעונה זו היה מול עירוני רמת גן נגדה קלע 12 נקודות, הוריד 4 ריבאונדים, מסר 4 אסיסטים וחטף 3 כדורים ב-22 דקות משחק. ב-2010 חתם ליפשיץ על חוזה לשנה אחת בעירוני אשקלון, וזו תהיה הקדנציה השנייה שלו בעיר הדרומית. ב-2011 חתם בברק נתניה ולקרת סוף העונה חזר לעירוני שקלון לקדנציה שלישית. בשלהי 2012 חתם בהפועל ירושלים. לפני תחילת עונת 2013/14 מכבי אשדוד הודיעה על החתמתו של ליפשיץ לעונה אחת. ליפשיץ פתח את העונה טוב והעמיד באשדוד ממוצעים של 11 נקודות, 3 ריבאונדים, 2.2 חטיפות ו-6 אסיסטים ב-31 דקות (5 משחקים). במחזור החמישי נפצע ליפשיץ בכף ידו, נזקק לניתוח וסיים את העונה. ב-2014 חתם במכבי קריית גת מהליגה הלאומית, וסייע לה לעלות לליגה הראשונה בסיום העונה. בשנת 2015 חתם לקראת מחזור מספר 9 באליצור קריית אתא שאותה כזכור ניצח עם העפלתו לליגת העל עם מכבי קריית גת לקראת עונת 17–2016 חתם ליפשיץ בקבוצת הפועל רמת גן עונה לאחר מכן חתם לעונה נוספת והתמנה לקפטן הקבוצה. ליפשיץ שיחק בנבחרת הנוער והגיע עימה לחצי גמר אליפות אירופה ב-2002. ב-2004 היה חלק מסגל נבחרת העתודה שזכתה במדליית הכסף באליפות אירופה וב-2005 הגיע עימה למקום העשירי באליפות העולם. ב-2018 לאחר שפרש ממשחק פעיל הוציא לאור את ספרו הראשון "מתגבר על עצמי" העוסק באימון מנטלי לליפשיץ תואר שני במדעי ההתנהגות מהמכללה האקדמית בווינגייט. פרופיל באתר ONE יונתן תוסייה-כהן, אקס פקטור? ליאור ליפשיץ הגיע למלחה, באתר nrg, 15 בדצמבר 2012 הפודקאסט: ליאור ליפשיץ והספר החדש פרופיל שחקן, ליאור ליפשיץ, אתר ONE אהוד כהנים, כדורסל: ליאור ליפשיץ חזר לישראל, באתר ynet, 28 בספטמבר 2008 ליאור ליפשיץ; פירוט משחקים, אתר "ספסל" ברק חקלאי, יורד ללאומית: ליאור ליפשיץ חתם בקריית גת, באתר ynet, 3 בספטמבר 2014 האתר של ליאור ליפשיץ אודות ליאור ליפשיץ
מקדש ולהאלה

מקדש וָלהאלה, המכונה גם היכל התהילה והכבוד של ולהאלה, הוא מבנה בסגנון נאו-קלאסי על שפת נהר הדנובה, בקרבת העיר רגנסבורג שבמדינת בוואריה, גרמניה. ההיכל נבנה בין השנים 1830 – 1842 בתכנונו של האדריכל לאו פון קלנצה. המבנה הוקם בהשראתו של לודוויג הראשון נסיך בוואריה עוד משנת 1807, על רקע תבוסות נסיכויות גרמניה וכיבושן על ידי נפוליאון בונפרטה. מטרתו העיקרית הייתה לעודד ולרומם את רוח העם המובס באמצעות ציון של דמויות היסטוריות ואירועים גדולים בחיי האומה והעם, מאז הניצחון בקרב יער טויטובורג, 1,800 שנה קודם לכן. המונח "ולהאלה" מקורו במיתולוגיה הנורדית, והוא מציין את מקום מנוחתם האחרון של גיבורי הקרבות שנהרגו. כוונתו של לודוויג הייתה לחזק את רוח העם ולהנציח, בנוסף לגיבורים צבאיים, גם גיבורים אזרחיים של העם הגרמני כמו מדענים, סופרים ואנשי דת. בהקשר זה, המונח הגרמני מציין לא רק גרמנים החיים בגרמניה עצמה – אלא גם אחרים שמוצאם הוא גרמני אתני, ואף בעלי מוצא גרמני, שזכו לתהילה במדינות אחרות. עד שנת 1825, מועד הכתרתו של לודוויג הראשון הושלמו כבר כ-60 פסלים. בשנת 1826 נקבע על ידו כי צורת ההיכל תהיה כהעתק של מבנה הפרתנון באתונה. האפריז הצפוני מציג את מדינות גרמניה כפנים אנושיות, והדרומי מציג סצנת קרב. המבנה נחנך רשמית ב-18 באוקטובר 1842 ובמועד זה כבר הכיל כ-96 פסלי ראש ועוד 64 טבלאות הנצחה לאישים או אירועים אשר לא נמצאה להם דוגמה לפיסול. קונראד אדנאואר – קנצלר מערב גרמניה לאחר מלחמת העולם השנייה יוהאן סבסטיאן באך, לודוויג ואן בטהובן, אנטון ברוקנר – מלחינים היסטוריים אלברכט דירר, אנתוני ואן דייק, פטר פאול רובנס – ציירים אלברט איינשטיין, יוהאנס קפלר, ניקולאוס קופרניקוס – מדענים בנוסף לאלה, מוצגים פסליהם של כל שליטי גרמניה מאז הקמת האימפריה הרומית הקדושה ועד לסוף המאה ה-19, מצביאים צבאיים גרמנים ובני אצולה ושושלות מלוכה במדינות אחרות. חלק משמעותי מחזונו של היטלר היה ליצור "לידה מחדש" של העם הגרמני אשר תתבסס על המקורות ההיסטוריים והתרבותיים שלו. בהיכל ולהאלה מצא כר נרחב ליישום רעיונותיו, בעיקר בהקשר של תחיית הענקת "כבוד" לדמויות היסטוריות של התרבות הגרמנית. למרבה האבסורד, בביקורו שם בשנת 1937 עוטר לכבודו פסלו של המלחין הנערץ עליו, אנטון ברוקנר שנפטר בשנת 1896 בצלב הקרס. כיום ממשיכה ממשלת בוואריה במסורת הנצחה של גיבוריה בתנאי שחלפו לפחות 20 שנה מיום מותם. עד היום נוספו לפסלים המקורים 31 דמויות נוספות, בהן 12 נשים. בין המונצחים גם דמויות של מתנגדי השלטון הנאצי. מדיה וקבצים בנושא מקדש ולהאלה בוויקישיתוף אתר האינטרנט הרשמי של מקדש ולהאלה
טורק

האם התכוונתם ל... צ'טינקאיה טורק (Türk) – מועדון כדורגל מהעיר לפקושה (ניקוסיה) שברפובליקה הטורקית של צפון קפריסין טורק (יישוב) (Turek) – עיירה בפולין טורק (סדרה) – סדרת אנימציה ממוחשבת בערוץ הופ טוֹרְק (באנגלית: torque) – מומנט כוח, מונח בפיזיקה ובמכניקה אישים מוסטפא כמאל אטאטורק (Atatürk – "אבי הטורקים"; 1881–1938) – מדינאי ומנהיג צבאי טורקי, נחשב לאבי האומה הטורקית ששם משפחתם טורק: ויולה טורק (טוֹרֶק; 1916–2022) – הייתה הרופאה המחוזית של הנגב, ממייסדי בית הספר לרפואה באוניברסיטת בן-גוריון רוזלין טורק (Tureck‏; 1914–2003) – הייתה פסנתרנית ונגנית צ'מבלו אמריקאית רפעת טורק (ترك, תעתיק: תֻרְכּ; יליד 1954) – כדורגלן עבר ערבי-ישראלי וחבר מועצת העיר תל אביב-יפו טורקי (פירושונים)
מומנט (פירושונים)

האם התכוונתם ל... בפיזיקה: מומנט כוח (נקרא גם "מומנט") – מושג במכניקה, מתחום הדינמיקה הסיבובית במכניקה של גוף קשיח, המקביל למושג הכוח בדינמיקה מומנט כפיפה – מושג בסטטיקה המשמש בעיקר בתחום של הנדסה אזרחית והנדסת מכונות, ומתאר שילוב של כוחות פנימיים הפועלים בתוך רכיבים סטרוקטורליים של מבנה מומנט התמד – מדד להתנגדות של גוף לשינוי במהירות הזוויתית שלו מומנט ההתמד של השטח – תכונה של צורת השטח המשמשת לחישוב ההתנגדות לכפיפה ולחישוב תזוזות ושקיעות של חלקי מבנה או מכונה תחת עומס נתון מומנט התמד פולרי של השטח – תכונה של השטח המגדירה את הקשיחות לפיתול דיפול (נקרא גם "מומנט דיפול") – תכונה של התפלגות מטען או זרם חשמלי מומנט מגנטי (נקרא גם "מומנט דיפול מגנטי") – גודל פיזיקלי שמאפיין מגנט, גופים וחלקיקים בעלי תכונות מגנטיות אחר: מומנט – מונח בתורת ההסתברות מומנט (בית קפה) – בית קפה ידוע בירושלים, בו התרחש הפיגוע בקפה מומנט בשנת 2002. ביולי 2024 נפתח במקום שבו שכן בית הקפה סניף של קפה לנדוור. דער מאמענט – יומון ביידיש, התפרסם בוורשה בין 1910 ל-1939 ובשלב מסוים היה ביטאון התנועה הרוויזיוניסטית
רבי נתן (פירושונים)

האם התכוונתם ל... רבי נתן – תנא, מחבר אבות דרבי נתן רבי נתן מברסלב – תלמידו וממשיך דרכו של רבי נחמן מברסלב רבי נתן בר יחיאל מן הענוים מרומי - מחבר ספר הערוך
מרדכי פרימן

מרדכי פרימן (2 במאי 1932, כ"ו בניסן תרצ"ב - 26 באפריל 2018, י"א באייר ה'תשע"ח) היה מוותיקי הקריינים בקול ישראל, עורך ומגיש תוכניות רדיו וטלוויזיה. מרדכי פרימן נולד בעיר העתיקה בירושלים בשם משה מרדכי פרידמן, לשמואל יצחק וחיה אסתר פרידמן. פרימן היה צאצא של ר' משה יפה, שעלה לארץ ישראל בשנות ה-90 של המאה ה-18. יפה התיישב בחברון בהוראת האדמו"ר הזקן של חב"ד, רבי שניאור זלמן מלאדי, בעל התניא. היה שליח דרבנן של אותו אדמו"ר לחיפוש אחר עשרת השבטים במזרח הרחוק. פרימן היה דור שביעי לילידי ארץ ישראל, ודור שלישי בירושלים. בילדותו עברה משפחתו מהעיר העתיקה לשכונת בית ישראל שבירושלים. פרימן למד בבית המדרש למורים "מזרחי" ולאחר מכן למד לימודי חינוך ותקשורת באוניברסיטה העברית בירושלים. החל משנות ה-50 היה קריין, מגיש ועורך של תוכניות רדיו רבות בקול ישראל, ועברת את שם משפחתו מפרידמן לפְּרימַן. במסגרת תערוכת העשור שנערכה בבנייני האומה בירושלים כחלק מחגיגות העשור למדינת ישראל, בשנת 1958, הועבר אולפן רדיו שלם מאולפני קול ישראל ברחוב הלני המלכה בירושלים לבמה של האולם הקטן בבנייני האומה. מדי יום בשעה 11 היה האולם מתמלא בקהל מכל רחבי הארץ שבא לבקר בתערוכה. קבוצות מאורגנות של מבקרים שהגיעו באוטובוסים היו מכוונות את הגעתן לירושלים לשעת השידור של האולפן ורק לאחר צפייה והאזנה היו פותחות בביקור בתערוכה. על הבמה ערכו פרימן, יצחק שמעוני, חגי פינסקר וצעיר בשם שבח וייס חידונים בשידור חי בהשתתפות הקהל. במסגרת השידור הופיעו בין היתר הדודאים, להקת הנח"ל ואריק איינשטיין. שידורי האולפן זכו להאזנת שיא ברחבי המדינה. פרימן קנה את פרסומו מהופעתו בשידור זה והפך לאחד משדרני הרדיו הפופולריים באותה עת. במרוצת השנים ערך פרימן והגיש תוכניות רבות בקול ישראל, והתרכז בתוכניות דת ומסורת. החל מאוקטובר 1963 הגיש בקול ישראל את חידון הידע "טובים השניים", שאותו ערך יחד עם דרורה בן אב"י. כמו כן השתתף בטלוויזיה הלימודית. משנת 1982 עד שנת 2000 ניהל את המחלקה למורשת ישראל בטלוויזיה הישראלית. במסגרת זו הגיש בתחילת שנות ה-80 חידון טלוויזיוני בשם "מה הקשר", בו התמודדו מתחרים על זיהוי מושגים הקשורים במסורת ישראל. בחידון זה הופיעו בפינה קבועה טוביה צפיר ודובי גל שגילמו דמויות בשם "הנץ וגנץ". הופעתם של הבדרנים, והעובדה כי החידון שודר בערוץ הראשון ששידר אז ללא מתחרים, הקנתה לחידון, ולפרימן עצמו, פופולריות רבה. עם פרישתו מרשות השידור החל בהוראת רדיו במכללת ליפשיץ לחינוך, שהיא הגלגול הנוכחי של בית המדרש למורים שבו למד בצעירותו, וניהל את אולפן הרדיו של המכללה המשדר במסגרת התוכניות החינוכיות של קול ישראל, וכן היה אחראי להפקת המגזינים אשר שודרו בטלוויזיה הקהילתית. פרימן היה מוכר כקריין אשר הקריא בכל לילה את פסוקו של יום בערוץ הראשון. כמו כן, הנחה ערבי חזנות. פרימן זכה בפרס יקיר ירושלים לשנת 2008, על האדרת התרבות והמורשת היהודית והעברתן לדורות הבאים בעבודתו במערכת החינוך, ברדיו ובטלוויזיה. נפטר בגיל 86 בירושלים ונטמן בחלקת יקירי ירושלים בהר המנוחות. לפרימן ולרעייתו רחל (לבית ולדמן) נולדו שתי בנות ובן. בנו, הרב מאיר פרימן, הוא אב בית דין בבית הדין הרבני בירושלים. נכדתו תמר קיי היא קולנוענית ואחת מיוצרות הסדרה "מתיר עגונות". נכדו יונתן קיי שירת ככתב וכעורך חדשות בגלי צה"ל. מרדכי פרימן, דף שער בספרייה הלאומית יום ד', דבר, 25 באוקטובר 1963 רן בוקר, "העיתונאי והמגיש מרדכי פרימן הלך לעולמו", באתר ynet, 26 באפריל 2018 Tamar Kay, IMDb
מטלון

משפחת "מטלון" היא משפחה יהודית-ספרדית שגורשה מספרד בשנת 1492. ישנן השערות שונות בקשר למקור שם המשפחה מטלון: מטיל מתכת. ייתכן כי בעבר התעסקו בני המשפחה בכריית מתכת. בארמית המילה מטלון פירושה: "עיר מכרות". מטלון מהעיר טולון בפרובנס, צרפת. מטלון בספרדית (matalón)- סוס עייף. האם התכוונתם ל... אישים: אהרן מטלון – ממחדשי היישוב היהודי ביפו בתחילת המאה ה-19 במאה ה-19. אודליה מורה-מטלון – שחקנית ישראלית מוריאל מטלון – עורך דין ישראלי משה מטלון – חבר הכנסת מטעם ישראל ביתנו ויו"ר ארגון נכי צה"ל משה יצחק מטלון – מבוני תל אביב ניר מטלון – שחקן כדורסל רונית מטלון – סופרת ישראלית תום מטלון – שחקן כדוריד ישראלי דורון מטלון – נערת ישראל (סגנית מלכת היופי) לשנת 2014 אחרים: קריית מטלון – שכונת מגורים ואזור תעשייה במערב העיר פתח תקווה, על שמו של משה יצחק מטלון א.ד. מטלון – חברה ישראלית להפצת סרטי קולנוע מתוך מילון אוקספורד לשמות משפחה אמריקאיים Dictionary of American Family Names, Oxford University Press, ISBN 0-19-508137-4
אנתוני מיילס

אנתוני מיילס (באנגלית: Anthony Miles; נולד ב-16 באוקטובר 1982 בשיקגו, אילינוי) הוא כדורסלן אמריקאי המשחק בעמדת הפאוור פורוורד ומתנשא לגובה 2.06 מטרים. מיילס החל את קריירת המכללות שלו באוניברסיטת אולני סנטראל, לאחר מכן שיחק שנתיים באוניברסיטת אקסבייר, אותה הוביל בפעם הראשונה בתולדותיה לרבע הגמר של טורניר המכללות, לאחר זכייה באליפות האטלנטיק-10. מיילס לא נבחר על ידי אף קבוצה בדראפט ה-NBA ולכן יצא לאירופה וחתם באלגסיראס מהליגה הספרדית השנייה, אך כבר באמצע העונה עבר לבאנביטספור הטורקית. מיילס נבחר במקום השני בדראפט הליגה הסינית על ידי קבוצת דונגואן ובעונתו הראשונה במדיה קלע 35.1 נקודות והוריד 11 ריבאונדים בממוצע למשחק וזכה בתואר מלך הסלים של הליגה. גם בעונה הבאה היה מלך הסלים של הליגה עם 32.1 נקודות בממוצע למשחק. בקיץ 2007 מיילס ניסה שוב להתקבל לליגת ה-NBA, כאשר התאמן במחנה הקיץ של האינדיאנה פייסרס, אך לא קיבל חוזה בקבוצה ולכן חזר לסין. את עונתו השלישית בדונגואן סיים עם ממוצעים של 26.6 נקודות, 9.1 ריבאונדים ו-2.2 אסיסטים למשחק וסיים את העונה כסגן מלך הסלים של הליגה. לקראת עונת 2008/2009 עבר מיילס לטולון הצרפתית, אך נחתך מסגל הקבוצה לפני תחילת העונה ובאוקטובר 2008 חתם בעירוני רמת גן הישראלית, במדיה קבע ממוצעים ששלל עם 14.4 נקודות, 7.2 ריבאונדים ו-1.4 אסיסטים בכ-27.7 דקות בממוצע למשחק. לאחר רמת גן הוא עבר לסטיאווה בוקרשט ואחר כך לקבוצות אחרות עד שסיים את הקריירה המקצועית בשנת 2014. פרופיל, באתר Sports-Reference פרופיל, באתר eurobasket סיכום הופעות של אנתוני מיילס אור שקדי‏, אנתוני מיילס חתם בעירוני רמת גן, באתר וואלה, 10 באוקטובר 2008
ולדימיר גוסב

ולדימיר ניקולייביץ' גוסב (ברוסית: Владимир Николаевич Гусев; נולד ב-4 ביולי 1982 בניז'ני נובגורוד) הוא רוכב אופניים רוסי מקצועני. קבוצתו הנוכחית (נכון ל-2013) היא קבוצת קטיושה מסבב הפרו טור של ה-UCI. קודם לכן, הוא רכב עבור קבוצות CSC, דיסקברי צ'אנל ואסטנה. כבר בגיל צעיר היה גוסב אחד מרוכבי האופניים המובילים ברוסיה. בשנת 2000 זכה גוסב במדליית הכסף במרוץ נגד השעון באליפות העולם לנערים שנערכה בפלואי. כעבור שנתיים הוא השתתף ב"בייבי ג'ירו", מרוץ הג'ירו ד'איטליה לחובבים. ב-2003, בהיותו בן 21 בלבד, זכה גוסב באליפות רוסיה נגד השעון למקצוענים, וכמו כן השתתף באותה שנה במרוץ נגד השעון באליפות אירופה עד גיל 23, וסיים בו במקום השלישי. כמו כן, הוא ניצח במספר מרוצים פחותי חשיבות במהלך אותה שנה, בעודו מתמודד כחובבן. גוסב הפך למקצוען ב-2004, והצטרף לקבוצת CSC הדנית. בשנה השנייה שלו בקבוצה, ב-2005, הוא סיים שלישי במרוץ "כרונו דס הרביירס" בצרפת. הוא זכה באותה שנה בפעם השנייה שלו באליפות רוסיה נגד השעון, וכמו כן סיים שני במרוץ הכביש הרגיל בה. בשנת 2006 עבר גוסב לקבוצת דיסקברי צ'אנל האמריקאית. הוא פתח את התקופה בקבוצתו החדשה בהצלחה, כאשר זכה במרוץ זקסן טור אינטרנשיונל. הוא אף סיים במקום הרביעי בטור של הולנד, וזכה בדירוג הרוכב הצעיר המצטיין במרוץ. גוסב סיים רביעי במרוץ פריז - רובא, אך נפסל מהמרוץ בשל רכיבה שלא כחוק לאחר שחצה מסילת ברזל בעת שהמחסום המסמן התקרבות רכבת כבר ירד וחסם את הכביש. הוא השתתף בשנה זו בפעם הראשונה בוואלטה אספניה, המרוץ השלישי בחשיבותו בעולם, וסיים בו במקום ה-23. בסוף השנה התחרה גוסב באליפות העולם באופני כביש, וסיים במקום העשירי במרוץ הכביש ובמרוץ נגד השעון. בשנת 2007 גוסב זכה במרוץ הטור של בלגיה, וכמו כן סיים במקום הראשון בדירוג מלך ההרים בטור של שווייץ. הוא השתתף לראשונה בקריירה שלו בטור דה פראנס, מרוץ האופניים הגדול בעולם, והוביל את דירוג החולצה הלבנה של הרוכב הצעיר המצטיין למשך שבעה קטעים. הוא סיים את הטור במקום ה-38 בדירוג הכללי, וזכה עם דיסקברי במקום הראשון בדירוג הקבוצתי. בנוסף באותה שנה זכה גוסב בפעם השלישית במרוץ נגד השעון באליפות רוסיה, וסיים שישי במרוץ נגד השעון באליפות העולם. ב-2008, לאחר התפרקות דיסקברי צ'אנל, עבר גוסב לקבוצת אסטנה תחת מאמנו בדיסקברי, יוהאן ברוינל. בשנה זו גוסב השתתף לראשונה בג'ירו ד'איטליה, וסיים במקום ה-45 הכללי. בנוסף לג'ירו הוא סיים במקום השני בטור של אוסטריה, ובמקום הראשון בטור של סוצ'י המקומי. הוא זכה בפעם הרביעית בקריירה שלו גם באליפות רוסיה נגד השעון. ב-25 ביולי 2008 הוא פוטר מקבוצת אסטנה, בשל ערכי דם חשודים בבדיקת סמים פנימית. ב-15 ביוני 2009 זיכה אותו בית הדין לערעורים בספורט וקבע כי יועצה הרפואי של הקבוצה למלחמה בסמים שגה בפענוח נתוני בדיקות הדם. בית הדין אף קבע כי על הקבוצה לשלם לו את שכרו בתקופה בה היה מפוטר, לשאת בנזק שנגרם לו ולשלם את הוצאות המשפט. בעקבות כך היה גוסב רשאי לחזור לרכיבה. ב-2010 הוא הצטרף לקבוצת קטיושה הרשומה ברוסיה ומשתייכת לסבב הפרו-טור. הוא ניצח בשנה זו באליפות רוסיה נגד השעון. הישגו הבולט ב-2011 היה מקום שלישי במרוץ הקלאסי E3 הארלבקה. ב-2013 סיים במקום השני באליפות רוסיה, הן במרוץ הכביש והן במרוץ נגד השעון. אליפות רוסיה נגד השעון: 2003, 2005, 2007, 2008, 2010 זקסן טור אינטרנשיונל: 2006 הטור של בלגיה: 2007 הטור של סוצ'י: 2008 ולדימיר גוסב, ברשת החברתית אקס (טוויטר) ולדימיר גוסב, באתר Cycling Archives פרופיל הרוכב באתר Cycling Website cyclingnews.com, Gusev back in action after CAS decision, 17.06.2009
בוריסוב

בוריסוב (בבלארוסית: Барысаў (בָּארִיסָאוּ), ברוסית: Борисов, בפולנית: Borysów; בעברית נכתבת הצורה "בּוֹרִיסוֹב" - בעקבות אופן הכתיבה של שם העיר ברוסית) היא עיר במחוז מינסק בבלארוס. משמשת כמרכז אזור בוריסוב במחוז מינסק, צפונית מזרחית מהבירה מינסק. אוכלוסיית העיר מונה כ-150,000 תושבים נכון ל-2009. היא הוקמה בתחילת המאה ה-12 על ידי נסיכי פולוצק, שהיו שליטים של נסיכות רוסית עצמאית מרוס של קייב. העיר נכללה בשטחי הדוכסות הגדולה של ליטא במהלך המאה ה-13. בשנת 1563 העיר קיבלה זכויות מגדבורג. העיר עברה לשליטת האימפריה הרוסית לאחר חלוקת פולין השנייה בשנת 1793. הקהילה היהודית קיימת בעיר מהמאה ה-16. במאה ה-17 קהילת בוריסוב נחשבה כאחת המבוססות בליטא. עיקר עיסוקי היהודים היה מסחר בעצים ובלחם עם ריגה ואזור שמצפון לים השחור. ב-1776 מספר חברי הקהילה הגיע ל-249 בני אדם. משנת 1793 בחלוקת פולין השנייה בוריסוב חלק מהאימפריה הרוסית. ב-1798 בנפת בוריסוב התגוררו 674 יהודים וב-1805 1046 יהודים. בזמן מלחמת רוסיה–צרפת (1812) יהודי בוריסוב הוכיחו נאמנות לשלטון הרוסי. יהודי מבוריסוב בשם איגומנר אף נורה על ידי חיילי נפוליאון כשסירב להדריך את הצרפתים. יהודי בוריסוב שלחו שליחים לצבא הרוסי כדי להודיע להם איפה נמצאים הצרפתים ואיך יוכלו לתקפם, אך הצרפתים שינו תוכנית ומרשל ניקולא אודינו נתן ליהודים מידע כוזב על תוכניותיו. כתוצאה מכך 3 יהודים נתלו על ידי הצבא הרוסי. בשנת 1887 מכ-17,700 מתושבי העיר 10,300 היו יהודים. הרב חיים זונדל מכבי הקים בעיר אגודה של חובבי ציון. בשנת 1939 מבין 49,000 תושבים 10,000 היו יהודים. הגרמנים הגיעו לבוריסוב ביולי 1941 ומיד הקימו גטו. ב-20 באוקטובר אותה שנה הם התחילו בחיסול הגטו ו-9,000 נרצחו בו. במקום קיימות אנדרטאות לזכר המאורעות. בעיר קיימת קהילה יהודית קטנה ובית הקברות היהודי עדיין פעיל. ארמניה קפאן, ארמניה אסטוניה נרבה, אסטוניה רוסיה פודולסק, רוסיה בולגריה פאזארדז'יק, בולגריה רוסיה מלויארוסלבט, רוסיה מדיה וקבצים בנושא בוריסוב בוויקישיתוף אתר עיריית בוריסוב (ברוסית ואנגלית) מידע על העיר באתר Radzima.org (באנגלית, רוסית, פולנית ובלארוסית) בוריסוב, במהדורת האינטרנט של האנציקלופדיה היהודית בשפה הרוסית (ברוסית) בוריסוב (Borisov), באנציקלופדיה של הגטאות, באתר יד ושם לאוניד סמילוביצקי (רו') ומרטין דין, בוריסוב, אנציקלופדיה של המחנות והגטאות (כרך II, חלק B, עמ' 1651–1653), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) בוריסוב, באתר אנציקלופדיה בריטניקה (באנגלית) בוריסוב (בלארוס), דף שער בספרייה הלאומית ערך זה הוא קצרמר בנושא יישובים בבלארוס. אתם מוזמנים לתרום לוויקיפדיה ולהרחיב אותו.
שנאת סיכון

שנאת סיכון היא מושג בפסיכולוגיה, בכלכלה ובתורת המשחקים, הקשור להתנהגות של פרטים בתנאי אי-ודאות. כל אדם מתייחס באופן מסוים לסיכונים: חלק מהאנשים הם שונאי סיכון, חלקם אוהבי סיכון, בעוד האחרים אדישים ביחס ללקיחת סיכון. שנאת סיכון היא ההסתייגות של אדם לקבל עסקה שתוצאתה אינה ודאית, על פני עסקה שתוצאתה ודאית יותר, גם אם הרווח הצפוי בעסקה הוודאית נמוך יותר. מניחים שלכל אדם יש פער מסוים ברווחים שעבורו הוא אדיש בין שתי העסקאות. פער זה תלוי ברמת שנאת הסיכון שלו, כלומר עד כמה אותו אדם שונא סיכונים. תהי u פונקציית התועלת של מקבל החלטות מסוים. נניח כי יחס ההעדפות של מקבל החלטות זה מקיים את אקסיומות פון נוימן-מורגנשטרן ולכן פונקציית התועלת שלו, המכונה תועלת פון נוימן-מורגנשטרן, היא ליניארית. נגדיר את קבוצת התוצאות ככל המספרים הממשיים - R. לכל x ∈ R {\displaystyle x\in \mathbb {R} } התועלת מהפרס x מוגדרת על ידי: U ( x ) = u [ 1 ( x ) ] {\displaystyle U(x)=u\left[1(x)\right]} . כלומר: התועלת מההגרלה לקבל את x בהסתברות 1. לכל הגרלה פשוטה L = [ p 1 ( x 1 ) , p 2 ( x 2 ) , . . . , p K ( x k ) ] {\displaystyle L=\left[p_{1}(x_{1}),p_{2}(x_{2}),...,p_{K}(x_{k})\right]} מתקיים: u ( L ) = ∑ k = 1 K p k U ( x k ) {\displaystyle u(L)=\sum _{k=1}^{K}p_{k}U(x_{k})} . כלומר: התועלת מההגרלה L היא תוחלת התועלת מהפרס המתקבל. נסמן ב- μ L {\displaystyle \mu _{L}} את התוחלת של הפרס הכספי לפי L - μ L = ∑ i = 1 K p k x k {\displaystyle \mu _{L}=\sum _{i=1}^{K}p_{k}x_{k}} אזי: מקבל ההחלטות נקרא שונא סיכון אם לכל הגרלה L על מספר סופי של תוצאות מתקיים: u ( L ) ≤ U ( μ L ) {\displaystyle u(L)\leq U\left(\mu _{L}\right)} . מקבל ההחלטות נקרא אדיש לסיכון אם לכל הגרלה L על מספר סופי של תוצאות מתקיים: u ( L ) = U ( μ L ) {\displaystyle u(L)=U\left(\mu _{L}\right)} . מקבל ההחלטות נקרא אוהב סיכון אם לכל הגרלה L על מספר סופי של תוצאות מתקיים: u ( L ) ≥ U ( μ L ) {\displaystyle u(L)\geq U(\mu _{L})} . מקבל החלטות שיחס ההעדפות שלו מקיים את אקסיומות פון נוימן-מורגנשטרן הוא: אדיש לסיכון אם ורק אם U {\displaystyle U} ליניארית, שונא סיכון אם ורק אם U {\displaystyle U} קעורה, ואוהב סיכון אם ורק אם U {\displaystyle U} קמורה. מקבל החלטות יכול לבחור בין שתי אפשרויות: לקבל 50 ש"ח בוודאות או להטיל מטבע ולקבל 100 ש"ח אם יצא 'עץ' או כלום אם יצא 'פלי'. בשני המקרים התוחלת שווה. מקבל החלטות אדיש לסיכון יהיה אדיש בין שני המצבים. מקבל החלטות אוהב סיכון, יעדיף את ההגרלה מאשר לקבל 50 ש"ח בוודאות, ימשיך להעדיף אותה כל עוד הסכום הוודאי לא מאזן את רמת אהבת הסיכון שלו, ויהיה אדיש ביניהם רק כאשר יהיה איזון ביניהם (למשל, כשהסכום הוודאי הוא 60 ש"ח). מקבל החלטות שונא סיכון יעדיף את הסכום הוודאי, ימשיך להעדיפו כל עוד סכום זה מאזן את רמת שנאת הסיכון שלו, ויהיה אדיש רק כאשר יהיה איזון ביניהם (למשל, כשהסכום הוודאי הוא 45 ש"ח). שנאת הפסד מדד שנאת הסיכון של ארו-פראט שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946 מדיה וקבצים בנושא שנאת סיכון בוויקישיתוף
מאקי (מלחמת העולם השנייה)

מאקי (מצרפתית Maquis) היו קבוצות של לוחמי גרילה של תנועת ההתנגדות הצרפתית במלחמת העולם השנייה. קבוצות אלו היו בתחילה צרפתים שנמלטו להרים כדי לא להתגייס למשטר צרפת של וישי לעבודות כפייה שישרתו את הכובש הגרמני. תוך כדי המאמצים לא להיתפס ולהישלח לעבודות כפייה בגרמניה על ידי השלטונות, הם החלו להתארגן, בהתחלה במאמץ להישאר חופשיים, ובהמשך החלו להיות פעילים כקבוצות הלוחמות ומתנגדות למשטר וישי ולגרמנים. השם מאקי (Maquis) לקוח משמהּ של צורת פני השטח שבו התחבאו קבוצות אלה: חורש ים תיכוני גבוה יחסית, תצורה צפופה של עצים קטנים מרובי גזעים יחד עם שיחים גבוהים ונמוכים. מדיה וקבצים בנושא מאקי בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
1781

שנת 1781 היא השנה ה-81 במאה ה-18. זוהי שנה רגילה, שאורכה 365 ימים. 1 בינואר 1781 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 1 בינואר – 1,500 חיילים מהגדוד הפנסילבני השישי בפיקודו של אנטוני ויין מרדו בצבא הקונטיננטלי במחנה החורף מוריסטאון, ניו ג'רזי כחלק ממרד פנסילבניה שהתרחש באותה שנה 5 בינואר – מלחמת העצמאות של ארצות הברית: כוחות של הצי המלכותי הבריטי בפיקודו של בנדיקט ארנולד שורפים את העיר ריצ'מונד שבמדינת וירג'יניה 1 במרץ – עם אישורו במרילנד, נכנס לתוקף תקנון הקונפדרציה, המסמך המאחד את מדינות ארצות הברית 13 במרץ – ויליאם הרשל מגלה את כוכב הלכת אורנוס 4 בספטמבר – לוס אנג'לס שבקליפורניה מיוסדת על ידי קבוצה של 44 מתיישבים ספרדים. שמה הרשמי של העיירה החדשה הוא "אל פואבלו דה נואסטרה סניורה לה ריינה דה לוס אנחלס דה פורקיונקולה" (העיר של גבירתנו, מלכת המלאכים מפורקיונקולה) 13 במרץ – קארל פרידריך שינקל, צייר ואדריכל גרמני (נפטר ב-1841) 21 ביוני – סימאון דני פואסון, פיזיקאי ומתמטיקאי צרפתי (נפטר ב-1840) 12 באוגוסט – רוברט מילס, ארכיטקט אמריקאי ומעצב אנדרטת וושינגטון (נפטר ב-1855) 23 באוגוסט – ג'ון מקפרסון ברין, פוליטיקאי אמריקאי וסנאטור מטעם ג'ורג'יה (נפטר ב-1856) 23 בספטמבר – יוליאנה, נסיכת סקסוניה-קובורג-זאלפלד (נפטרה ב-1860) 2 באוקטובר – ויליאם ואייט ביב, מושל אלבמה הראשון (נפטר ב-1820) 15 בפברואר – גוטהולד אפרים לסינג, מחזאי וסופר גרמני (נולד ב-1729) 18 במרץ – אן רובר ז'אק טורגו, כלכלן ומדינאי צרפתי (נולד ב-1727) 22 באוקטובר – יוהאן אוגוסט נאהל, פסל ואמן סטוקו גרמני (נולד ב-1710) 4 בנובמבר – פאוסטינה בורדוני, זמרת אופרה מצו-סופרן איטלקייה (נולדה ב-1679) 21 בנובמבר – הרוזן ממורפה, ראש שרי צרפת בתקופת לואי השישה עשר מלך צרפת (נולד ב-1701) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1781 התחילה ביום ט"ו בטבת ה'תקמ"א (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ד' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1781 לפי הלוח היוליאני Nothing. ילידי 1781‎ נפטרים ב-1781‎ מדיה וקבצים בנושא 1781 בוויקישיתוף